stanford-oval/wikipedia huggingface dataset:
ניקוקדו אבוקדו
הערות שוליים

1 2 3 4 5 6 7  Asarch, Steven; Mendez II, Moises; Cheong, Charissa; Lloyd, Andrew (26 בנובמבר 2022). "Inside the rise of Nikocado Avocado, the extreme-eating YouTuber whose dramatic meltdowns have led to years of controversy and feuds". Business Insider. נבדק ב-30 בדצמבר 2022. {{cite web}}:  (עזרה)
1 2 3  Amo, Sergio del (3 במאי 2022). "The YouTuber who gained 100 kilos in front of the camera". El País (באנגלית). ארכיון מ-30 בדצמבר 2022. נבדק ב-30 בדצמבר 2022. {{cite web}}:  (עזרה)
1 2 3  Matthews, Melissa (19 בינואר 2019). "These Viral 'Mukbang' Stars Get Paid to Gorge on Food—at the Expense of Their Bodies". Men's Health. ארכיון מ-24 באוקטובר 2021. נבדק ב-31 בדצמבר 2022. {{cite web}}:  (עזרה)
1 2  "Binge eating videos find big audience, even for weight loss". Tampa Bay Times. 4 באוקטובר 2019. ארכיון מ-29 בנובמבר 2022. נבדק ב-30 בדצמבר 2022. {{cite news}}:  (עזרה)
↑  Italie, Leanne (3 באוקטובר 2019). "Binge eating videos find big audience, even for weight loss". AP News. ארכיון מ-7 בדצמבר 2021. נבדק ב-25 באפריל 2022. {{cite news}}:  (עזרה)
↑  Comedy Central (November 4, 2018). "CeWEBrity Profile – Nikocado Avocado – Tosh.0" (אורכב 27.10.2021 בארכיון Wayback Machine). YouTube
↑  Lucas, Jessica (18 באוקטובר 2021). "The ED community is using Nikocado Avocado as 'thinspiration'". Input. ארכיון מ-7 בנובמבר 2021. נבדק ב-8 בנובמבר 2021. {{cite web}}:  (עזרה)
↑  Stone, Lillian (1 בספטמבר 2021). "Who is the Real Nik Avocado?". MEL Magazine. ארכיון מ-1 בדצמבר 2022. נבדק ב-31 בדצמבר 2022. {{cite web}}:  (עזרה)
↑  Gurwinder, The Perils of Audience Capture, www.gurwinder.blog (באנגלית)
↑  "Is This YouTuber Eating Himself to Death?". IYCMI. Slate. 28 בנובמבר 2021. ארכיון מ-29 בנובמבר 2021. נבדק ב-29 בנובמבר 2021. {{cite web}}:  (עזרה)
↑  Harris, Margot (17 באפריל 2020). "Extreme-eating YouTuber Nikocado Avocado calls himself 'Jesus' and cries in a new video, leading many viewers to express concern". Insider. ארכיון מ-7 בדצמבר 2021. נבדק ב-20 בפברואר 2021. {{cite news}}:  (עזרה)
↑  Murphy, John (9 באוקטובר 2021). "Exclusive: Nikocado Avocado fires back after YouTuber claims he's 'slowly killing himself for views'". Extra.ie. ארכיון מ-14 בינואר 2022. נבדק ב-14 בינואר 2022. {{cite news}}:  (עזרה)
↑  "Nikocado Avocado, popular YouTube mukbanger's 113kg weight loss in just 7 months shocks the internet - The Economic Times". Economic Times. 7 בספטמבר 2024. נבדק ב-7 בספטמבר 2024. {{cite news}}:  (עזרה)
↑  Srivastava, Aditi (7 בספטמבר 2024). "YouTuber Nikocado Avocado's dramatic 250 pound weight loss in just 7 months leaves internet baffled". Hindustan Times. נבדק ב-7 בספטמבר 2024. {{cite news}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניקוקדו אבוקדו".
סקיילרק 1

.
סקיילרק 1 (Skylark; מאנגלית: עפרוני שחקים), הוא כטב"ם טקטי למשימות סיור ואיסוף מודיעין בטווח קצר ("מעבר לגבעה") מתוצרת "חץ הכסף", חברה-בת של אלביט מערכות. גרסה מוגדלת-ממדים ומשופרת יכולות של הסקיילרק 1 היא הסקיילרק 2.
תפעול

את הסקיילרק 1 יכול לשגר אדם בודד ידנית. הוא מונע על ידי מנוע חשמלי בעל מדחף, ומסוגל לטוס באופן אוטונומי ולשדר למפעילו בזמן אמת את התמונה המתקבלת בחיישנו, שיכול להיות חיישן CCD לצילום ביום או חיישן תת-אדום לצילום בלילה. בתום המשימה, הסקיילרק 1 טס לעבר נקודת נחיתה שנקבעה מראש, מכניס עצמו למצב של הזדקרות עמוקה, ומנפח כרית אוויר תחת גחונו, שמרככת את נחיתתו.
הסקיילרק 1 נמצא בשימוש כוחות היבשה של צה"ל, מופעל על ידי יחידת רוכב שמיים בחיל התותחנים ומכונה בשם זהה – "רוכב שמיים". את טבילת האש שלו עשה במלחמת לבנון השנייה ולאחר מכן במבצע עופרת יצוקה. בנוסף נמצא הכטב"ם בשימוש מספר צבאות זרים.
תאונות

ב-21 באוקטובר 2010 התרסק כטב"ם סקיילרק 1 בצפון רצועת עזה, כקילומטר מגבול ישראל בסמוך לנחל עוז. כלי הטיס נאסף בידי כוחות צה"ל, ומבדיקה עלה כי ההתרסקות נבעה ככל הנראה בשל כשל טכני.
בספטמבר 2013 התרסק כטב"ם סקיילרק 1 של חיל האוויר הישראלי מול חוף פלמחים. כוח של יחידת החילוץ 669 בשיתוף כלי טיס איתר את חלקי המטוס. על פי ההערכות, התאונה נגרמה עקב תקלה במנוע.
ב-3 בנובמבר אותה שנה התרסק סקיילרק 1 בשטחי ג'באליה שבצפון רצועת עזה, ונתפס בידי אנשי חמאס.
ב-11 במרץ 2014 התרסק כטב"ם סקיילרק 1 בדרום רצועת עזה. על פי ההערכות, גם תאונה זו התרחשה בשל כשל טכני.
ב-22 ביוני 2014 התרסק כטב"ם מדגם זה על גג בית בחברון. המשטרה הפלסטינית העבירה אותו לצה"ל.
ב-20 בספטמבר 2014 התרסק כטב"ם מדגם זה באזור מרג' עיון בלבנון עקב תקלה טכנית.
ב-16 בינואר 2017 התרסק כטב"ם מדגם זה בלבנון, ולמחרת הודיע ארגון חזבאללה כי הצליח למצוא אותו, וכי הוא יועבר למקום מבטחים ושם יסרקו ויבדקו אותו.
ב-20 במרץ 2017 נפל כטב"ם מדגם זה בסוריה. לטענת הסורים, הכטב"ם הופל בידי מערך ההגנה האווירית שלהם.
ב-3 ביולי 2017 נפל כטב"ם מדגם זה בדרום רצועת עזה.
ב-27 באפריל 2020 נפל כטב"ם מדגם זה בדרום רצועת עזה עקב תקלה טכנית.
ב-19 באפריל 2023 נפל כטב"ם מדגם זה בסוריה עקב תקלה טכנית
ב-18 בנובמבר 2023 התרסק כטב״ם מדגם זה בשדרות. הסיבות להתרסקותו עדיין בבדיקה.[דרוש מקור]
ב-27 במאי 2024 נפל כטב"ם מדגם זה בשטח לבנון .לא היה דלף מידע .
מדינות מפעילות

ישראל ישראל: ביחידת רוכב שמיים של חיל התותחנים
אוסטרליה אוסטרליה
קרואטיה קרואטיה
סלובקיה סלובקיה
גאורגיה גאורגיה
מקסיקו מקסיקו
צרפת צרפת
דרום קוריאה דרום קוריאה
הערות שוליים

↑  אחיקם משה-דוד, מזל"ט התרסק ברצועה; צוות קרקעי חילץ את חלקיו, באתר nrg‏, 21 באוקטובר 2010
↑  מערכת ישראל היום, כלי טיס בלתי מאויש התרסק מול חופי פלמחים, באתר ישראל היום, 8 באוקטובר 2013
↑  יואב זיתון ואליאור לוי, צה"ל: מזל"ט ישראלי התרסק ברצועת עזה, באתר ynet, 3 בנובמבר 2013
↑  אורנית עצר, מזל"ט של צה"ל התרסק בדרום הרצועה, באתר ערוץ 7, 11 במרץ 2014
↑  ג'קי חוריו גילי כהן, מזל"ט ישראלי נפל באזור מרג' עיון, באתר הארץ, 20 בספטמבר 2014
↑  רועי קייס, חיזבאללה: המזל"ט הישראלי שהתרסק בלבנון בידינו, באתר ynet, 17 בינואר 2017
↑  ירון שניידר, כתב לענייני ערבים, ‏צה"ל מאשר: מל"ט נפל בשטח סוריה, באתר ‏מאקו‏, 20 במרץ 2017.
↑  ג'קי חוריו יניב קובוביץ, צה"ל: כטב"ם צבאי נפל ברצועת עזה, אין חשש לדליפת מידע רגיש, באתר הארץ, 27 באפריל 2020
↑  אבישי עובדיה, ‏בנות גידלתי ורוממתי, באתר גלובס, 17 בנובמבר 2005
↑  יוסי ניסן, ‏אלביט מערכות תמשיך לספק מערכות מזל"טים לצבא אוסטרליה בהיקף של מספר מיליוני דולרים, באתר גלובס, 3 באוגוסט 2008
↑  עמי רוחקס דומבה, ‏הכוחות המיוחדים של סלובקיה רכשו מל"ט סקיילרק של אלביט מערכות, באתר "IsraelDefense‏", 20 בפברואר 2017
↑  נתן שבע, עיסקת מל"טים ראשונה לאלביט מערכות בצרפת: קיבלה הזמנה מצבא צרפת בהיקף של מיליוני דולרים, באתר TheMarker‏, 24 במרץ 2008
| כלי טיס מתוצרת אלביט מערכות |
| --- | --- | --- |
| מיני-כטב"מים | סקיילרק 1 • סקיילרק 2 • סקיילרק 3 • הרמס 45 |  |
| כטב"מים טקטיים | הרמס 90 • הרמס 180 • הרמס 450 |  |
| כטב"מים לשהייה ממושכת | הרמס 900 • הרמס 1500 |  |
| חימוש משוטט | שרקרק • LANIUS |  |
| כטב"מים תוצרת ישראל |
| --- | --- | --- |
| מזל"טים | בירד-איי • I-View • סקיילרק 1 • סקיילרק 2 • סקיילרק 3 • הרמס 45 |  |
| כטב"מים טקטיים | מסטיף • מוסקיטו • סקאוט • RQ-2 פיוניר • האנטר • סרצ'ר • פנתר • הרמס 90 • הרמס 180 • הרמס 450 • הרמס 650 • הרון-T |  |
| כטב"מים ארוכי טווח | הרון 1 • איתן • סופר הרון • הרון 2 • הרמס 900 • הרמס 1500 • יסעורון ירוק |  |
| חימוש משוטט | הארפי • הארופ • ברקן ירוק • שרקרק • LANIUS |  |
שיגור רוכב שמיים
לודי לין

| --- | --- |

לין, 2016
 לידה:  11 בנובמבר 1987  (בן 37) פוג'ואו, הרפובליקה העממית של סין 
 מדינה:  קנדה, הרפובליקה העממית של סין
 תקופת הפעילות:  מ-2011
 מקום לימודים:  אוניברסיטת קולומביה הבריטית 
 פרופיל ב-IMDb
 
לודי לין (בסינית: 林路迪; נולד ב-11 בנובמבר 1987) הוא שחקן ודוגמן סיני-קנדי. הוא התפרסם כששיחק את זאק טיילור / הריינג'ר השחור (אנ') בסרט "פאוור ריינג'רס" בשנת 2017, הלוחם מורק בסרט "אקוומן" משנת 2018 ולאנס בסדרת הטלוויזיה "מראה שחורה" משנת 2019. הוא גילם את ליו קאנג בסרט "מורטל קומבט" (2021).
חיים אישיים

לין נולד בפוג'ואו, סין, ועבר להתגורר בהונג קונג בגיל 3. לאחר מכן, הוא נשלח בגיל 9 ללמוד בפנימייה בסידני, אוסטרליה, שם בילה את עיקר נעוריו. המבטא שלו היה שונה בכל פעם שהוא עבר, אבל הוא נחשב כאאוטסיידר באוסטרליה. "הייתי צריך להילחם הרבה בתור ילד," אמר לין, בהתייחסו לאופן שבו למד קרבות רחוב רק כדי להגן על עצמו.
בשנתו האחרונה בתיכון עבר לוונקובר, קנדה על מנת ללמוד באוניברסיטה. הוא למד וסיים את לימודיו באוניברסיטת קולומביה הבריטית עם תואר כפול בתזונה ואמנויות הבמה. לין למד גם לימודי משחק בלוס אנג'לס.
לין בקיא באמנויות הלחימה. הוא למד מואי תאילנדי בתאילנד לאחר שסיים את לימודיו בתיכון, כמו גם ג'ו ג'וטסו והיאבקות בסגנון אולימפי. לין שולט באנגלית, מנדרינית וקנטונזית.
קריירה

בשנת 2011 החל להשתתף במספר סרטים קצרים ובשנת 2012 שיחק בסרט הטלוויזיה "הגרלת חג" של ערוץ לייפטיים האמריקאי.
בשנת 2013 שיחק בסרט הסיני-קנדי "Dui bu qi, wo ai ni" מאת הבמאי לארי יאנג.
בשנת 2017 התפרסם כאשר לוהק לדמותו של זאק טיילור / הריינג'ר השחור (אנ') ברימייק לסרט "פאוור ריינג'רס"; אשר  מבוסס על סדרת הטלוויזיה משנות ה-90, כחלק מזיכיון הפאוור ריינג'רס.
בשנת 2018 גילם את הלוחם מורק ומנהיג צבא החזית של אטלנטיס בסרט גיבורי העל "אקוומן" המבוסס על חוברות הקומיקס "אקוומן" מבית DC קומיקס.
בשנת 2019 גילם את לאנס בסדרה האנתולוגית "מראה שחורה" מבית נטפליקס. באותה שנה שיחק בסרט העצמאי "In a New York Minute" בתור דייוויד קיו.
בשנת 2020 שיחק בתפקיד הראשי בסדרה הטאיוואנית-מלזית "כלת רפאים" שעלתה לנטפליקס ב-23 בינואר 2020.
בשנת 2021 גילם את ליו קאנג, אחת הדמויות הראשיות בסרט "מורטל קומבט" המשמש אתחול לסדרת סרטי "מורטל קומבט", אחרי "מורטל קומבט" משנת 1995 ו"מורטל קומבט 2" משנת 1997. הסרט יצא לשירות הסטרימינג HBO Max ב-23 באפריל 2021 תחת הפצתם של אולפני האחים וורנר. באותה שנה הצטרף כדמות חוזרת לסדרת אמנויות הלחימה "קונג פו" של רשת The CW. לין שב גם לשחק בעונתה השנייה שעלתה שנה לאחר מכן.
חיים אישיים

לין מתגורר כיום לסירוגין בוונקובר ובבייג'ינג.
לין  הפך לטבעוני בסביבות 2016. בסרטון שבו הוא מסביר את היסודות התזונתיים שלו בערוץ היוטיוב של Men's Health, לין דוגל בתזונה טבעונית באומרו "זה טוב לכדור הארץ, זה טוב לגוף שלי, אני מרגיש טוב עם זה כי בעלי חיים הם חמודים, וזה הדבר היחידי שהוא בר קיימא."
הוא גם מעריץ של ספרי קומיקס, מאנגה ואנימה. הוא גם פעיל למען ייצוג אסיה ומתבטא נגד גזענות אסייתית עם תנועה כמו "Stop Asian Hate" (אנ').
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2013 | Dui bu qi, wo ai ni | לודי |  |
| 2015 | Monster Hunt | צייד מפלצות |  |
| 2015 | Lost in Hong Kong | מאי דונג |  |
| 2017 | פאוור ריינג'רס | זאק טיילור (אנ') |  |
| 2018 | אקוומן | מורק |  |
| 2019 | In a New York Minute | דייוויד קיו |  |
| 2019 | Summer Knight | הדוד |  |
| 2021 | Son of the South | דרק אנג |  |
| 2021 | מורטל קומבט | ליו קאנג |  |
| 2021 | The Disappearance of Mrs. Wu | מייקל הונג |  |
| 2025 | מורטל קומבט 2 (אנ') | ליו קאנג |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2012 | הגרלת חג | קלייטון | סרט טלוויזיה של Lifetime |
| 2014 | מרקו פולו | באטבייר | פרק: "Measure Against the Linchpin" |
| 2019 | מראה שחורה | לאנס | פרק: "Striking Vipers" |
| 2020 | כלת הרפאים | לים טיאן באי | תפקיד ראשי; 6 פרקים |
| 2021 | אקוומן: מלך אטלנטיס | מורק | דיבוב; פרק: "Chapter Three: Tidal Shift" |
| 2021–2022 | קונג פו | קרווין טאן | תפקיד חוזר (עונות 1–2); 12 פרקים |
הערות שוליים

↑  Alex Osborn (22 באוקטובר 2015). "Power Rangers Movie Casts Its Black Ranger". IGN. נבדק ב-21 בנובמבר 2015. {{cite web}}:  (עזרה)
↑  N'Duka, Amanda (15 במאי 2017). "'Aquaman': 'Power Rangers' Star Ludi Lin Joins Jason Momoa In DC Comics Pic". {{cite web}}:  (עזרה)
↑  https://variety.com/2019/film/news/mortal-kombat-ludi-lin-new-line-liu-kang-warner-brothers-1203304518/
↑  https://www.hollywoodreporter.com/heat-vision/mortal-kombat-movie-adds-fistful-fighters-1232599
↑  Zirogiannis, Marc (בפברואר 2017). "Ludi Lin is The Black Ranger". Taekwondo Life Magazine. 3 (February 2017): 60. נבדק ב-9 בדצמבר 2016. {{cite journal}}:  (עזרה)
↑  Lee, Traci G. (22 במרץ 2017). "Diversity in 'Power Rangers' reboot film brings new layers to well-known series". NBC News (באנגלית). נבדק ב-22 במרץ 2017. {{cite web}}:  (עזרה)
| --- | --- |
בקרת זהויות :  LCCN: no2017084693  VIAF: 45149912649106212731   WorldCat (עם VIAF): 45149912649106212731
לוקאס פודולסקי

לוקאס יוזף פודולסקי (בגרמנית: Lukas Josef Podolski, בפולנית: Łukasz Józef Podolski;‏ נולד ב-4 ביוני 1985 בגליביצה, פולין) הוא כדורגלן גרמני שמשחק בעמדת החלוץ בגורניק זאבז'ה.
קריירה

אביו של לוקאס, ולדמר פודולסקי, היה כדורגלן מקצועני בעצמו בפולין. בגיל שנתיים עקרה משפחתו עמו לגרמניה ופודולסקי גדל בברגהיים שליד קלן. ב-1991, כשהיה בן שש, החל לשחק בקבוצת הילדים פ.צ. 07 ברגהיים. בשנת 1995 עבר לקבוצת הנוער של פ.צ. קלן וב-2003 הצטרף לקבוצת הבוגרים, בה הוא שיחק עד שנת 2006. בשנת 2004 ירד עם קבוצתו לליגה השנייה, שם הבקיע 24 שערים בעונה אחת והיה הגורם המרכזי לעליית הקבוצה חזרה לבונדסליגה.
בעונת 2006/2007 הוא עבר לבאיירן מינכן וערך את הופעת הבכורה שלו בקבוצה במשחק נגד שאלקה 04 בטורניר גביע הליגה בו באיירן עלתה לגמר אבל הפסידה לוורדר ברמן. לאחר שלוש שנים בקבוצה עזב בשל מיעוט דקות שקיבל בבאיירן מינכן, וחזר לקלן ביוני 2009.
ב-30 באפריל 2012 חתם בארסנל תמורת 11 מיליון יורו. בעונתו הראשונה בקבוצה כבש 11 שערים בפרמייר ליג. בעונת 2013/2014 כבש שמונה שערי ליגה וזכה עם הקבוצה בגביע האנגלי.
ב-5 בינואר 2015 הושאל לקבוצת אינטר מילאנו מהסרייה א' האיטלקית עד לתום העונה.
ב-4 ביולי 2015 עזב את ארסנל וחתם באופן קבוע בגלאטסראיי מליגת העל הטורקית. ב-3 ביולי 2017 חתם פודולסקי בוויסל קובה היפנית. ב-23 בינואר 2020 חזר לטורקיה וחתם באנטליהספור לשנה וחצי.
ב-5 ביולי 2021 חתם בגורניק זאבז'ה מליגת העל הפולנית.
קריירה > נבחרת גרמניה

פודולסקי שיחק במדי נבחרת גרמניה בטורניר יורו 2004, שם היה השחקן הצעיר ביותר בסגל הגרמני. ב-2005 הוא גם שיחק במדי הנבחרת במהלך טורניר גביע הקונפדרציות בו הוא כבש לזכות נבחרת גרמניה שלושה שערים. גם במונדיאל 2006 כבש שלושה שערים (שניים מול שוודיה ואחד מול אקוודור) ונבחר לשחקן הצעיר הטוב ביותר בטורניר.
גם ביורו 2008 נכלל בסגל הנבחרת הגרמנית שהגיעה עד הגמר. במשחק הראשון בשלב הבתים מול נבחרת מולדתו, נבחרת פולין, כבש צמד שהוביל את הגרמנים לניצחון 0–2.
ב-17 ביוני 2012 השלים 100 הופעות בנבחרת גרמניה, במשחק נגד דנמרק, הישג נדיר לשחקן בגיל 27. באותו משחק, פודולסקי גם כבש את שערו ה-44 במדי הנבחרת. במונדיאל 2014 שותף בשני משחקים בשלב הבתים, והיה חלק מסגל הנבחרת שזכתה בגביע העולם.
ב-15 באוגוסט 2016 הודיע על פרישה מהנבחרת. הוא שיחק בנבחרת עד אחרי משחק הידידות של נבחרת גרמניה נגד נבחרת אנגליה שהתקיים ב-22 במרץ 2017, משחק בו הבקיע את שער הניצחון.
בסך הכול לזכותו 130 הופעות במדיה, בהן כבש 49 שערים.
תארים

אליפות הבונדסליגה: 2007/08
הגביע הגרמני: 2007/08
גביע הליגה הגרמנית: 2007
הגביע האנגלי: 2013/14
הגביע הטורקי: 2015/16
הסופר קאפ הטורקי: 2015, 2016
מונדיאל 2014
מלך השערים של הבונדסליגה השנייה: 2004/05
השחקן הצעיר המצטיין של מונדיאל 2006
נבחרת הטורניר של יורו 2008
Men's Health

| --- | --- |


 פורמט:  טבלואיד 
 מו"ל:  Rodale, Inc. 
 תאריכי הופעה:  1987–הווה (כ־38 שנים) 
 שפה:  צרפתית, אנגלית, איטלקית 
 מערכת:  ניו יורק 
 מדינה:  ארצות הברית 
 ISSN:  1054-4836
 www.menshealth.fr
 
Men's Health הוא מגזין גברים אמריקאי. המגזין, שנמצא כיום בבעלותה של סוכנות הידיעות הרסט (אנ'), מתעסק בעיקר בנושאי לייף סטייל לגברים, בין היתר בכושר גופני, תזונה, מיניות ואופנה.
למגזין יש 40 מהדורות ברחבי 47 מדינות.
היסטוריה

המגזין הוקם לראשונה ב-1986 כמגזין בריאות על ידי מארק בריקלין, שהיה העורך הראשי שלו. בתקופתו פורסמו 3 גליונות ניסוי במספר דוכני עיתונים בארצות הברית. מאוחר יותר, ב-1988, המגזין החל להוציא גליונות כל רבעון, וכן מייקל ג'יי לאפאבור מונה לעורך הראשי. בעת הזו ולמשך 12 השנים הבאות (עד ל-1999), תפוצת המגזין גדלה מ-100 אלף ליותר ממיליון וחצי, וכן הורחב למספר מדינות נוספות.
ב-1999–2000, גרג גאטפלד היה העורך הראשי של המגזין. ב-2000–2012, דייוויד זינצ'נקו היה העורך הראשי של המגזין. בתקופה זו, התפוצה גדלה ב-30 אחוזים וכן הפרסומים למגזין גדל ב-80 אחוזים מ-700 ל-1,150. ב-2000, למגזין היו 21 מהדורות בין-לאומיות. ב-2001, נמכרו 400,000 עותקים בדוגני עיתונים, ותפוצת המגזין הייתה 1.6 מיליון. ב-2004, המגזין החל לשים תמונות של ידוענים וספורטאים על כריכת המגזין. ב-2006, תפוצת המגזין הייתה בערך 1.8 מיליון. במחצית הראשונה של 2006, מכירות דוכני העיתונים עבור המגזין עלו מ-492 אלף ל-544 אלף, וזאת לאחר שהעלו את מחירו מ-3.95 דולר ל-4.50 דולר.
ב-2012–2016, ביל פיליפס היה העורך הראשי של המגזין. ב-2016–2018, מאט בין היה העורך הראשי של המגזין. מאז 2018, ריצ'רד דורמנט הוא העורך הראשי של המגזין.
הערות שוליים

↑  "Men's Health". Rodale Inc. אורכב מ-המקור ב-2013-05-28. נבדק ב-2013-06-04.
ניגון נשים

סמליל ניגון נשים
ניגון נשים הוא מרכז ליהדות ומגדר, הפועל משנת תשנ"ט 1999 כחלק מהמדרשה במכללת אורנים.
ניגון נשים הוא בית מדרש פלורליסטי המפגיש נשים מכל הזרמים ביהדות, ללימוד נשי פמיניסטי של מקורות יהודיים וישראליים.
"במשך מאות רבות של שנים היה עולם התרבות האינטלקטואלית היהודית, והטקסטים הקאנונים המייצגים אותה, סגור כמעט לחלוטין בפני הנשים היהודיות. הרחקתן של הנשים היהודיות מן התרבות הקאנונית-העברית [..] הוחרפה במיוחד עקב ניתוקה של העברית מן השימוש היומיומי, וקישורה ללימוד התורה, שבאופן מסורתי נאסר על הנשים ברוח אמירתו של ר' אליעזר: "כל המלמד את ביתו תורה כאלו מלמדה תפלות". לימוד המקורות "פוקח את העין השנייה", העין המגדרית.
הלימוד מעודד נשים לפרש, לדרוש ולכתוב את מקורות היהדות מנקודת מבטן, לפעול במרחב הציבורי ולהיות שותפות משפיעות ומחדשות של התרבות היהודית והישראלית.
ניגון נשים פועל בתוך עולם ההתחדשות היהודית, ומתוך זיקה לפעילות של ארגוני נשים חילונים, דתיים ושל התנועות הליברליות.
רקע

המדרשה באורנים - מרכז חינוכי להתחדשות החיים היהודים בישראל, נוסדה בשנת 1989 בקמפוס מכללת אורנים - מכללה אקדמית לחינוך מיסודה של התנועה הקיבוצית. בשנים הראשונות מרבית הפעילות הייתה יצירת שיח זהות והכרות עם ארון הספרים היהודי עבור הציבור החילוני, רבים מקהל הלומדים היו בני התנועה הקיבוצית.
בעקבות רצח יצחק רבין נפתח במדרשה באורנים בית מדרש המקיים שיח דיאלוגי בו לקחו חלק נשים וגברים, דתיים וחילונים, מישיבת מעלה גלבוע, ממדרשת עין הנציב ומהמדרשה באורנים.
הנשים שלמדו במסגרת זו חשו רצון להעמיק וללמוד סוגיות בית מדרשיות מתוך נקודת מבט נשית – מגדרית.
כשנה לאחר מכן הוקם בית המדרש "ניגון נשים" על ידי המייסדות: טללית שביט, רבקה לוביץ', ד"ר ענת ישראלי ואסתר פישר.
בתחילת הדרך המטרה הייתה הקמת בית מדרש לנשים, ללימוד המקורות היהודיים מפרספקטיבה נשית. לימוד המשלב שדות דעת שונים: הספרות היהודית המסורתית לדורותיה (מקרא, משנה, תלמוד, מדרש, וכדומה), הספרות העברית החדשה ותאוריות מגדריות. הלימוד היווה חוויה מעצימה עבור הלומדות אשר התחילו להרגיש בנות בית ובעלות אמירה ופרשנות על המקורות. הלימוד עורר מעגלי השפעה בבית, בקהילה, ובמקומות העבודה. במהלך השנים נפתחו קבוצות בקהילה מתוך רצון להרחיב את מעגל ההשפעה ולהביא את חוויית הלימוד למקומות שונים ברחבי הארץ.
"אבני היסוד" של "ניגון נשים":
לימוד: הלימוד מציע קריאות מגדריות של טקסטים קנוניים, משלב כתיבה יוצרת ועידוד ליצירה מקורית מגוונת.
מפגש: המפגש בין נשים מאורח חיים שונה יוצר קרבת לב בין הלומדות ובינן לבין הטקסט. קרבת הלב מהווה את המצע ההכרחי לשיח הדיאלוגי.
טקס: עיצוב מחודש של מקומן של נשים בטקסים, חידוש ויצירת טקסים לנשים, הובלה של נשים לטקסי חיים אישיים, משפחתיים וקהילתיים.
תוכני ניגון נשים בנושאי מגדר ויהדות

בית המדרש "ניגון נשים" פיתח דרך ייחודית ללמידת מקורות יהודיים עתיקים וחדשים מנקודת מבט מגדרית, קריאה ביקורתית בטקסטים קאנונים והוספת הקול הנשי החסר. למידה של תוכן ועיבודו בתהליך קבוצתי במגוון נושאים:
הנכחת מקום האישה בתרבות, העלאת סיפורן של נשים שנשכחו (כגון במקרא: אשת לוט, ערפה, פרשת האישה הסוטה, תמר אחות אמנון, בנות צלפחד, ובמדרש: לילית, ברוריא, ילתא, חירותא, הקימחית, אשת ר' עקיבא, ועוד);
לימוד מעמיק על דמויות נשים המוכרות מן המקורות, הכרות עם מכלול היצירה עליהן במדרשים ובספרות החדשה (לדוגמה: חווה, שרה, רבקה, רחל ולאה, מרים והמילדות במצרים, דבורה ויעל, תמר כלת יהודה, רות ונעמי , אסתר וושתי ועוד);
לימוד מעמיק בסוגיית מקום האישה בעולם היהודי: הדרת נשים מלימוד התורה וממצוות, נושאים הקשורים לצניעות, סוגיות הקשורות למעמד האישה בנישואין ובגירושין;
סוגיות הקשורות לחיי נשים. כגון: משפחה מול קריירה, יחסים במשפחה, פרשות דרכים, שלבים בחיי אישה ועוד
תכנים אלו נכתבו ונערכו על ידי צוות מנחות ניגון נשים, חלקם הועלו לאתר מדרשת - בית מדרש ברשת, והם נלמדים בבתי מדרש ברחבי הארץ.
קבוצות לימוד ומפגש

בתי מדרש - בית המדרש ניגון נשים פועל במדרשה באורנים משנת תשנ"ט (1999). לכל שנה נושא לימוד שונה. יש שנים שבהם מתקיימים מספר בתי מדרש באורנים סביב נושאים שונים. בכל שנה נפתחים בתי מדרש של "ניגון נשים" ברחבי הארץ וכך, בעשור השני של המאה ה-21, מתקיימים בתי מדרש בקרית שמונה, בשכונת נווה שאנן בחיפה, יקנעם, בנימינה, בגוש אדומים ועוד.
הלבנה בחידושה - ראשי חודשים לנשים - מפגשי חגיגת ראש חודש לנשים מחדשים מסורת קדומה. המפגש מזמן חוויה נשית המורכבת מטקס ולימוד על מנהגי ראש חודש ומקורותיהם. בכל מפגש ניתן ביטוי לסוגיות שנשים עסוקות בהן, דרך הנושאים שמזמן לוח השנה העברי. המפגשים מתקיימים ברחבי הארץ ומחזקים את מקום הנשים בקהילה.
מרכז ארצי לייעוץ ועזרה בארגון מפגשי ראש-חודש לנשים - החל משנת 2008 פועל מרכז ארצי להכשרת מנחות ולייעוץ בהנחיית קבוצות ראשי חודשים בקהילה.
הוראה במכינות קדם צבאיות ובקהילות צעירים - שיעורים על יהדות ומגדר מתקימים במספר מכינות קדם צבאיות תוך התייחסות לנושאים כגון גבורה, מנהיגות נשית, מקומן של נשים בהיסטוריה היהודית, נשים בצבא ועוד. כמו כן מתקיימים שיעורים לקהילות צעירים.
אירועים

כנס נשים וטקסים - החל משנת 2009 ניגון נשים מפיק כנס שנתי העוסק במקומן של נשים בהובלה של טקסים, ובקיומם של טקסים לנשים. הכנסים עסקו במקומן של נשים בטקסים המסורתיים והמתחדשים; בהובלת טקסים במשפחה ובמרחב הציבורי; בהכרות עם המתרחש בזרמים ובתנועות שונות בחברה הישראלית וביהדות התפוצות. הכנסים הם שיתוף פעולה עם "הוויה – מרכז טקסי חיים ישראלי". במקביל מתקיימת קבוצת פייסבוק בנושא, ושמה "מטקסות עצה".
שבת לנשמ"ה – שבת לנשים מכל הזרמים - שבת לנשמ"ה מתקיימת מזה עשור. נשים דתיות, חילוניות ומזרמים שונים ביהדות יוצאות למרחב נייטרלי כדי לחוות שבת יחד. השבת מאפשרת שיחה גלוית לב על המחבר והמפריד באורחות החיים. המשתתפות מוזמנות לברר את מקומה של הקדושה והשבת בחייהן. שבת לנשמ"ה כוללת לימוד ותפילה בהובלה נשית.
סדר נשים -
מתקיים בראש חודש ניסן ומבוסס על הגדה ובה מדרשים חדשים מנקודת מבט נשית להגדה של פסח. חלק מהמדרשים ראו אור בהגדה "והיא שעמדה". בכל שנה ושנה נכתבים מדרשים נוספים. בסדר נשים מוזגות כוס מים לכבודה של מרים הנביאה, ושותות 4 כוסות לכבוד 4 דמויות נשיות.
ימי עיון בנושאי יהדות ומגדר
2009 - "איפה אתם בסדר?" המשפחה הישראלית בין התפרקות להתחדשות
2010 - "נוהרות על שפה" – שפה, תנועה וניגון של נשים; "דרשוני וחיו" - לכבוד יציאת "דרשוני - מדרשי נשים"
2011 - "חכי נעמי" - לכבוד גיליון "נשים" של משיב הרוח; בת מצווה לניגון נשים
2012 - "והיא שעמדה - לרגל יציאת הגדת נשים; יום עיון בתערוכה "מטרוניתא - אומנות יהודית פמיניסטית" במשכן לאומנות בעין חרוד
2013 - "ותפק לרעב נפשך": תמיכה קהילתית וליווי רוחני, לזכר אהובה בן אהרון ז"ל; השקת הספר "דורשות טוב – פירוש פמיניסטי לסוגיה תלמודית; יום עיון בתערוכה "תוספות, נשים מציירות תלמוד במשכן לאומנות בעין חרוד
במים אני רואה – מופע מדרש על הורדת גשמים - מופע שהעלו בוגרות בית המדרש "יוצרות ניגון" בתש"ע, על בסיס הלימוד במסכת תענית. במרכז המופע הסיפור על אבא חלקיה ואשתו (בבלי תענית כג ע"א-ע"ב), ומשולבים בו פרשנויות וכתיבה מדרשית שנוצרו על ידי משתתפות בית המדרש בתהליך הלימוד.
יום נשים במסע "נפגשים בשביל ישראל - המדרשה באורנים מקיימת את מסע "נפגשים בשביל ישראל" (משנת 2006), בכל אחד מהמסעות התקיים יום נשים בשביל ביוזמת ניגון נשים. ביום זה מוזמנות נשים מכל הארץ לבוא לצעוד, לשוחח וללמוד ביחד על מקומן של נשים בתרבות היהודית ובחברה הישראלית.
פרסומים

אם לא תדעי לך – נשים כותבות על זהות, נשיות ויהדות - מחקר, הגות, שירה, פרוזה וקטעי יומן בעקבות הלימוד בניגון נשים. (קריית טבעון, הוצאת הקיבוץ המאוחד, מחברת שדמות 16 2005).
והיא שעמדה" - הגדת נשים - עורכת: נירה נחליאל. ההגדה כוללת את הנוסח המסורתי, ולצידו מדרשים מודרניים של יוצרות המאירות באור חדש את הטקסט הקדום ומוסיפות לו את נקודת המבט הנשית החסרה. (קריית טבעון, הוצאת המדרשה באורנים והוצאת הקיבוץ המאוחד, 2012).
עושות סדר" סדר פסח לנשים מבט מגדרי - כתבה: חגית אקרמן. אקרמן תיעדה את תהליך יצירת סדר פסח לנשים במדרשה באורנים. היא ראיינה נשים דתיות וחילוניות הלוקחות חלק בסדר נשים הן כמשתתפות בטקס והן כמובילות אותו והשלכות הסדר על חייהן ועל זהותן. (תל אביב, הוצאת רסלינג, 2012).
דורשות טוב" פירוש קבוצתי פמיניסטי לסוגיית איסורי ייחוד - עורכות: ענת ישראלי ואסתר פישר, כותבות (לפי סדר אלפביתי): חגית אקרמן, אליזבט גולדוין, יעל יחיאלי, ענת ישראלי, אילה מירון-שעשוע, נירה נחליאל, דותן נשר, דבורה עברון, אסתר פישר, מיכל רזניק. הפירוש מהווה חלק ממפעל עולמי של פירוש פמיניסטי לתלמוד הבבלי. (קריית טבעון, הוצאת המדרשה באורנים, 2013).
איגרת חודשית של ניגון נשים - איגרת "ניגון נשים" נשלחת בדואר אלקטרוני מדי חודש בחודשו, באמצע החודש העברי. האיגרת עוסקת בענייני החודש ומועדיו מזווית נשית, תוך שילוב הגות ושירה. האיגרת מביאה מידע על ערבי ראש חודש ואירועים שונים לנשים.